
	ՀՀ առողջապահության նախարարության 09.09.2026թ. N ԱԱ/06.1/28670-2026 գրությամբ ներկայացված` «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու և Առողջապահության նախարարությանը գումար հատկացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
· Նախագծով նախատեսվում է ՀՀ կառավարության պահուստային ֆոնդի միջոցների հաշվին ՀՀ առողջապահության նախարարությանը հատկացնել 23.0 մլն դրամ՝ Էբոլայի վիրուսային հիվանդության բռնկմամբ պայմանավորված ռիսկերի կառավարման, ինչպես նաև COP-17 միջոցառման շրջանակներում անհրաժեշտ անհատական պաշտպանիչ միջոցների ձեռքբերման նպատակով։
Նախագծի հիմնավորմամբ նշվում է, որ ԱՀԿ-ի կողմից կոչ է արվել երկրներին ապահովել Էբոլայի վիրուսային հիվանդության բռնկմանն արձագանքելու գործառնական պատրաստվածությունը։ Հաշվի առնելով նշվածը, ինչպես նաև 2026թ.-ի հոկտեմբերին Հայաստանում COP-17-ի անցկացման և Աֆրիկյան երկրներից մեծաթիվ հյուրերի ժամանման հանգամանքը՝ անհրաժեշտ է ապահովել Էբոլայի հնարավոր ներթափանցման դեպքում համապատասխան կանխարգելիչ միջոցառումների իրականացումը։
Սակայն, Նախագծի հիմնավորմամբ չի պարզաբանվում, թե առկա միջոցների հաշվին տվյալ կարիքն ինչու հնարավոր չէ ապահովել, մասնավորապես՝ ինչ քանակությամբ անհատական պաշտպանիչ միջոցներ են անհրաժեշտ, ինչ քանակություն է առկա և ինչ լրացուցիչ քանակության ձեռքբերման անհրաժեշտություն է առաջացել։
· Հաշվի առնելով, որ COP-17 միջոցառումն անցկացվելու է Երևան քաղաքում, և դրա կազմակերպման ու անցկացման համար ՀՀ 2026թ.-ի պետական բյուջեով ՀՀ շրջակա միջավայրի նախարարությանը (1071 ծրագրի «11005. Կենսաբազմազանության մասին կոնվենցիայի կողմերի 17-րդ համաժողովի (COP 17) կազմակերպում և անցկացում» միջոցառում) արդեն իսկ նախատեսվել են համապատասխան միջոցներ՝ առաջարկում ենք Նախագծի հիմնավորմամբ պարզաբանել, թե ինչու Նախագծով պահանջվող ծախսերը նախապես չեն պլանավորվել և չեն նախատեսվել վերը նշված միջոցառման շրջանակներում։


· Հաշվի առնելով, որ ՀՀ 2026թ.-ի պետական բյուջեով նախատեսված ՀՀ կառավարության պահուստային ֆոնդի միջոցներն արդեն իսկ ծանրաբեռնված են ՀՀ կառավարության համապատասխան որոշումներով և որոշման նախագծերով՝ առաջարկում ենք Նախագծով պահանջվող ծախսերի ֆինանսավորումն իրականացնել ՀՀ առողջապահության նախարարության կողմից իրականացվող ծախսային ծրագրերի/միջոցառումների շրջանակներում ձևավորված հնարավոր տնտեսումների հաշվին՝ առաջնահերթությունների վերանայման համատեքստում։
· Հիմնավորմամբ ներկայացված անհատական պաշտպանիչ միջոցների ձեռքբերման նպատակով ՀՀ ԱՆ «Հիվանդությունների վերահսկման և կանխարգելման ազգային կենտրոն» ՊՈԱԿ-ի կողմից հայտարարված «ԳՀԱՊՁԲ-ՀՎԿԱԿ-2026-64» և «ԳՀԱՊՁԲ-ՀՎԿԱԿ-2026-66» ծածկագրերով գնման գործընթացների արդյունքում հաղթող ճանաչված կազմակերպությունների կողմից ձեռք բերվող ապրանքների (չափաբաժինների) ընդհանուր արժեքը կազմում է 19.0 մլն դրամ՝ Նախագծով նախատեսված 23.0 մլն դրամի դիմաց։
Այդ կապակցությամբ առաջարկում ենք վերանայել Նախագծով պահանջվող գումարի չափը՝ այն համապատասխանեցնելով գնման գործընթացների արդյունքում ձևավորված արժեքին։
Հաշվի առնելով վերոգրյալը՝ հայտնում ենք, որ վերոհիշյալ տեղեկատվության առկայության պայմաններում հնարավոր կլինի Նախագծի վերաբերյալ ներկայացնել հիմնավորված դիրքորոշում:
	




























ՉԻ ԸՆԴՈՒՆՎԵԼ։
Քանի որ համաձայն ՀՀ շրջակա միջավայրի նախարարության կողմից ներկայացված գրության՝ 2026 թվականի պետական բյուջեով 1071 ծրագրի «11005. Կենսաբազմազանության մասին կոնվենցիայի կողմերի 17-րդ համաժողովի (COP17) կազմակերպում և անցկացում» միջոցառման շրջանակներում շրջակա միջավայրի նախարարությանը հատկացված ֆինանսական միջոցները ծանրաբեռնված են պայմանագրերով և գումար առկա չէ։

ՉԻ ԸՆԴՈՒՆՎԵԼ: ՀՀ առողջապահության նախարարության 2026 թվականի պետական բյուջեի ծրագրերում 24.09.2026թ-ի դրությամբ ազատ կամ տնտեսված միջոցներ առկա չեն:






 ՉԻ ԸՆԴՈՒՆՎԵԼ։
  Ընդհանուր երկու գնման ընթացակարգի պայմանագրային արժեքը կազմում է 22,794,500 դրամ: 
             Միաժամանակ անհրաժեշտ է դիտարկել այն, որ «Հիվանդությունների վերահսկման և կանխարգելման ազգային կենտրոն» ՊՈԱԿ-ի «ԳՀԱՊՁԲ-ՀՎԿԱԿ-2026-66» ծածկագրով հրապարակված փաստաթղթերով ներկայացված է եղել առանց ԱԱՀ թիվը, որով պայմանավորված թիվը համակարգում արտացոլված է 18,995,416.7 դրամ, սակայն հայտերի բացման և գնահատման նիստի արձանագրությամբ արդեն իսկ երևում է, որ պայմանագրային ընդհանուր գումարը կազմում է 22,794,500 դրամ  ( 18,995,416.7 դրամ + 3,799,083.3 դրամ` ԱԱՀ):


	Առողջապահության նախարարություն
